**Zadaci iz Glazbene kulture za 6. razrede**

**Tjedan 23. – 27. 2020.**

**Sve vas lijepo pozdravljam. ☺**

Poslušajte iduće glazbene primjere te odgovorite na pitanja.

Točnost svojih odgovora provjerite u satu Glazbene kulture iz prošlog tjedna.

Ponavljanje:

 Cd 3/14 Adalbert Marković: Ave Maria

* Tko izvodi skladbu?
* Na kojem je jeziku skladba?
* Što Ave Maria znači na hrvatskom jeziku? (pronađi na internetu, upiši u google Ave Marija - značenje)

 Cd 3/16 Vatroslav Lisinski: Prosto zrakom ptica leti

* Koji zbor izvodi skladbu?
* Kako zovemo pjevanje bez pratnje instrumenata?

 Cd 3/19 I will follow him, afroamerička duhovna pjesma

* Koji pjevački zbor i na kojem jeziku izvodi skladbu?
* Iz kojeg filma je ovo pjesma? (pronađi na internetu)
* Navedi vrste pjevačkih zborova i navedi tko pjeva u svakom pojedinom zboru.

Daljnji tekst molim prepisati u kajdanku ☺

**Vrste i podjela žičanih instrumenata**

Dijele se na: a) **gudačke instrumente**

 b) **trzalačke instrumente**

Kod gudačkih instrumenata ton nastaje **prevlačenjem** gudala  preko žica ili trzanjem žica prstima što se kod gudačkih instrumenata naziva **pizzicato** (picikato).

  

Kod trzalačkih instrumenata ton nastaje trzanjem žice **prstima ili trzalicom**.

  

Neki trzalački instrumenti su: lira, harfa, lutnja, mandolina, gitara, tambure.